Zápisnica z 2. zasadnutia Rady pre študijný program FZV UCM v roku 2021, 20.10.2021

Stretnutie formou Google Meets

Prítomní členovia Rady pre ŠP: prof. MUDr. Ľudovít Gašpar, CSc., PhDr. Eva Ďurinová, Mgr. RNDr. Lenka Jánošíková, **PhDr. Eva Vaská, PhD., MPH,** PhD., Lenka Buchová, Bc. Lenka Romančíková

Hostia: PhDr. Jana Stanová,, PhDr. Michaela Šimonová, PhDr. Bibiána Macháčková, Bc. Soňa Liptáková, PhDr. Zuzana Mikulková, MBA.,

Ospravedlnení: prof. MUDr. Jiří Neuwirth, CSc., MUDr. Andrej Klepanec, MUDr. Stanislav Okapec, Lenka Juliana Andrýsková

Program:

1. Voľba predsedu Rady pre ŠP;
2. Vyjadrenie sa k materiálom SPISOV (Opis študijného programu);
3. Aktualizácia základných údajov o študijnom programe fyzioterapia;
4. Aktualizácia profilu absolventa a ciele vzdelávania bakalárskeho stupňa štúdia; študijného programu Fyzioterapia;
5. Aktualizácia uplatniteľnosti absolventov študijného programu Fyzioterapia;
6. Aktualizácia štruktúry a obsahu študijného programu Fyzioterapia;
7. Informačné listy predmetov;
8. Aktualizácia personálneho zabezpečenia študijného programu Fyzioterapia;
9. Aktualizácia priestorového, materiálneho a technického zabezpečenia študijného programu Fyzioterapia;
10. Aktualizácia spätnej väzby na kvalitu poskytovaného vzdelávania;
11. Iné

Otvorenie

Poverená prodekanka pre vzdelávanie Mgr. RNDr. Lenka Jánošíková, PhD., privítala všetkých prítomných na druhom zasadnutí Rady pre študijný program FZV.

Ad 1)

Voľba predsedu Rady pre ŠP

Na úvod prvého bodu dala Dr. Jánošíková slovo Dr. Mikulkovej, aby viedla sekciu voľby predsedu Rady pre ŠP (ďalej len „RŠP“) FZV. Dr. Mikulková informovala o smernici, kde predsedu Rady menuje osoba zodpovedná za FZV UCM. Predsedom Rady je osoba nesúca hlavnú zodpovednosť za kvalitu a rozvoj študijného programu, prípadne osoba zabezpečujúca profilový predmet študijného programu. Predseda je volený z radov členov RŠP. Dr. Jánošíková navrhla za predsedu Rady povereného dekana prof. Gašpara. Dr. Mikulková ozrejmila, že v tomto prípade ho bude musieť vymenovať štatutárny zástupca FZV a tým je prof. Galbavý. Dr. Vaskú zaujímalo či sa jedná o jedného predsedu pre oba študijné programy (ďalej len „ŠP“) , alebo má mať každý ŠP svojho predsedu. Prof. Gašpar vysvetlil, že nie je možné, aby jedna osoba bola zodpovedná za dva ŠP. Prof. Gašpar prijal nomináciu za predsedu RŠP pre ŠP fyzioterapia. Z dôvodu neprítomnosti prof. Neuwirtha a MUDr. Klepanca na porade sa voľba predsedu RŠP pre rádiologickú techniku presúva na ďalšie stretnutie. Ako náhrada za členku Rady doc. Žiakovú bola navrhnutá Dr. Vaská. Tá návrh prijala. Prítomní tak jednohlasne súhlasili s návrhom vymenovať za predsedu Rady ŠP fyzioterapia prof. Gašpara a za členku Dr. Vaskú. Návrhy nemusia prejsť schvaľovaním v AS FZV. Členovia dostanú menovacie dekréty.

Ad 2)

Vyjadrenie sa k materiálom SPISOV (Opis študijného programu)

V druhom bode programu dala Dr. Jánošíková slovo Bc. Liptákovej, aby sa vyjadrila k spisu pre rádiologickú techniku. Či majú na katedre nejaké pripomienky. V bode Uplatniteľnosť sú uvedení 5 absolventi ŠP kde Bc. Liptáková vie doplniť ešte 3-4 osoby. V bode c) chýba tretia osoba z radov zamestnávateľov – dodá primár Klepanec. Na akademický rok 2022/23 bude treba zadať cca 20 tém záverečných prác nakoľko má končiť štúdium cca 15 študentov. Bc. Liptáková mala pripomienky k IL predmetov, nakoľko tie zverejnené na webovom sídle fakulty je potrebné viac upraviť pre ŠP rádiologická technika, aj napriek prekrývajúcim sa predmetom spoločným so ŠP fyzioterapia. Dr. Jánošíková pošle vzorový IL podľa, ktorého sa ostatné upravia. Čaká sa na aktualizáciu študijného plánu zo strany Dr. Klepanca. K priestorovému a materiálnemu zabezpečeniu nemala katedra RT pripomienky. Zoznam pracovísk na prax je aktuálny. V časti spätnej väzby na kvalitu vzdelávania pribudli online dotazníky posielané v máji 2021 študentom, ako aj online dotazníky posielané absolventom IFBLR/FZV UCM v Trnave z októbra 2021.

Ad 3-10)

Aktualizácia základných údajov o študijnom programe fyzioterapia

V bode tri Dr. Jánošíková venovala pozornosť spisu fyzioterapie.

* Profil absolventa a ciele vzdelávania – Dr. Vaská upozornila na nepresnosť termínu fyziatria. Ide o fyzioterapiu. Dr. Macháčková informovala, že upresnia informácie v bode Profil absolventa a pošlú Dr. Jánošíkovej. Dr. Vaská ozrejmila, že sa treba držať koncepcie podľa platnej legislatívy. Dr. Vaská zvolá poradu a do 26.10. pošlú zapracované materiály Dr. Jánošíkovej. Vzišla debata k bodu Čo robí náš študijný program špeciálnym. Dr. Ďurinová pripomenula, že to nie je iba technické vybavenie školy. Ide o multidisciplinaritu, praktickú výučbu a možnosť kontaktu s pacientami v zariadeniach. Dekan súhlasil s Dr. Ďurinovou a podotkol, že do spisu treba dať hlavne skutočnosť, že absolventi sú uplatniteľní v praxi. Dr. Macháčková spomenula výhodu umiestnenia FZV v Piešťanoch. Dr. Mikulková informovala, že spis treba písať akoby očami študenta, a že každé tvrdenie musí byť podložené overiteľnými dôkazmi. Študentka Besedová súhlasila s benefitom praktickej výučby v zariadeniach.
* Uplatniteľnosť – treba uviesť mená a kontakty na konkrétnych úspešných absolventov. Dr. Vaská dodá cca 10 mien.
* Priestorové, materiálne a technické zabezpečenie študijného programu a podpora – Dr. Vaská vyjadrila potrebu aktualizovať zoznam pracovísk poskytujúcich prax pre študentov. Treba tam doplniť aj linky na jednotlivé zariadenia. Dr. Ďurinová osloví Dr. Koišovú ohľadom aktualizovania zoznamu participujúcich zahraničných univerzít.
* Spätná väzba na kvalitu poskytovaného vzdelávania – Dr. Vaská sa informovala, či sú dotazníky kreované podľa nejakej normy. Dr. Jánošíková uviedla, že je to len na kreativite fakulty. Zatiaľ dotazník vyplnilo iba 42 oslovených absolventov, čo je veľmi málo a objektívne neodzrkadľuje stav na fakulte ako uviedol dekan. Dekan sa vyjadril jednoznačne proti zverejňovaniu konkrétnych mien pedagógov v spojitosti s výsledkom ich hodnotenia z dotazníkov.

Ad 11)

Iné

Najbližšie plánované stretnutie je 27.10.2021 o 17:00 hod prostredníctvom platformy Google Meets.

**Uznesenie 1/2021:** zosúladiť študijný program RATE podľa nových smerníc. **Termín:** do 31.10.2021. Katedra Rádiológie, prodekanka pre vzdelávanie a členovia Rady pre ŠP. **Plní sa.**

**Uznesenie 2/2021:** zosúladiť študijný program FYTE podľa nových smerníc. **Termín:** do 31.12.2021. Vedúca katedry fyzioterapie, prodekanka pre vzdelávanie, Dr. Ďurinová, Šimonová, Macháčková a členovia Rady pre ŠP. **Plní sa.**

**Uznesenie 3/2021:** na budúcom zasadnutí Rady pre študijný program bude prebiehať menovanie predsedu Rady pre ŠP . Osoba zodpovedná za FZV UCM. **Splnené čiastočne** nakoľko bol zvolený iba predseda RŠP fyzioterapia. Na budúcom zasadnutí RŠP FZV bude prebiehať menovanie predsedu RŠP rádiologická technika.

**Uznesenie 4/2021:** Dr. Vaská v spolupráci s Dr. Ďurinovou, Macháčkovou, Šimonovou a Stanovou doplní informácie do dokumentu Opis študijného programu a pošle ho Dr. Jánošíkovej. **Termín:** do 26.10.2021

Na záver prodekanka Mgr. RNDr. Lenka Jánošíková, PhD., poďakovala všetkým prítomným za účasť a stretnutie ukončila.

Zapísala: Mgr. Eva Miháliková ...............................................

Overila: Mgr. RNDr. Lenka Jánošíková, PhD. ...............................................